02010D0010(01) — DA — 01.04.2017 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B DEN EUROPÆISKE CENTRALBANKS AFGØRELSE af 19. august 2010 om manglende overholdelse af statistiske indberetningskrav (ECB/2010/10) (2010/469/EU) (EUT L 226 af 28.8.2010, s. 48)

Ændret ved:









▼B

DEN EUROPÆISKE CENTRALBANKS AFGØRELSE

af 19. august 2010

om manglende overholdelse af statistiske indberetningskrav

(ECB/2010/10)

(2010/469/EU)







Artikel 1

Definitioner

I denne afgørelse gælder:

1. »rapporteringsenhed« : har samme betydning som i artikel 1 i forordning (EF) nr. 2533/98.

▼M2

2. »monetær finansiel institution« : (MFI) har samme betydning som defineret i artikel 1, litra a), i Den Europæiske Centralbanks forordning (EU) nr. 1071/2013 (ECB/2013/33) ( 1 ) og skal i relation til Den Europæiske Centralbanks forordning (EU) nr. 1333/2014 (ECB/2014/48) ( 2 ) forstås som omfattende alle MFI'ens filialer med hjemsted i EU og EFTA, medmindre andet udtrykkeligt fremgår af bestemmelserne i forordningen.

▼B

3. »overtrædelse« og »sanktion« : har samme betydning som i artikel 1 i forordning (EF) nr. 2532/98.

4. »alvorlig forseelse« : omfatter enhver af følgende overtrædelser af indberetningskravene begået af rapporteringsenhederne: a) systematisk indberetning af fejlagtige data b) systematisk manglende overholdelse af mindstestandarder for revisioner c) fejlagtig, forsinket eller ufuldstændig indberetning, begået med forsæt d) utilstrækkelig omhu eller samarbejde med den relevante nationale centralbank eller ECB .

5. »kompetent national centralbank« : centralbanken i den medlemsstat, i hvis retsområde overtrædelsen har fundet sted.

▼M2

6. »den nationale centralbanks frist« : den dato og det tidspunkt, som den enkelte nationale centralbank har fastsat for modtagelse af data fra rapporteringsenhederne.

▼M1

7. »investeringsforening« (IF) (investmend fund) : har samme betydning som defineret i artikel 1 i Den Europæiske Centralbanks forordning (EU) nr. 1073/2013 (ECB/2013/38) ( 3 ).

8. »postgirokontor« (post office giro institution, POGI) : har samme betydning som defineret i artikel 1 i Den Europæiske Centralbanks forordning (EU) nr. 1074/2013 (ECB/2013/39) ( 4 ).

9. »FVC (financial vehicle corporation), der deltager i securitiseringstransaktioner« : har samme betydning som defineret i artikel 1 i Den Europæiske Centralbanks forordning (EU) nr. 1075/2013 (ECB/2013/40) ( 5 ).

▼M2

10. »filial« : en afdeling, som udgør en retligt afhængig del af et institut, og som direkte foretager alle eller nogle af de transaktioner, der er forbundet med virksomheden som institut.

11. »filialer med hjemsted i EU og EFTA« : en filial, som er beliggende og registreret i en EU-medlemsstat eller i et EFTA-land.

▼B

Artikel 2

Anvendelsesområde

▼M2

1. ECB og de nationale centralbanker overvåger rapporteringsenhedernes overholdelse af de mindstestandarder, som er nødvendige for, at de kan opfylde deres indberetningsforpligtelser, som angivet i bilag IV til forordning (EU) nr. 1071/2013 (ECB/2013/33), bilag II til forordning (EU) nr. 1072/2013 (ECB/2013/34) ( 6 ), bilag IV til forordning (EU) nr. 1073/2013 (ECB/2013/38), bilag III til forordning (EU) nr. 1074/2013 (ECB/2013/39), bilag III til forordning (EU) nr. 1075/2013 (ECB/2013/40) og bilag IV til forordning (EU) nr. 1333/2014 (ECB/2014/48). I tilfælde af manglende overholdelse, kan ECB og den kompetente nationale centralbank beslutte at påbegynde en vurderingsfase og/eller at indlede en overtrædelsesprocedure som angivet i artikel 3, stk. 1 og 2. Efter gennemførelse af en overtrædelsesprocedure kan ECB pålægge sanktioner i overensstemmelse med artikel 7 i forordning (EF) nr. 2533/98.

▼B

2. Der kan pålægges sanktioner efter afslutning af en overtrædelsesprocedure, såfremt der foreligger manglende overholdelse af mindstestandarder for overførsel (mht. rettidighed og tekniske indberetningskrav), nøjagtighed (mht. lineære begrænsninger og datakonsistens på tværs af frekvenser) og manglende begrebsmæssig overholdelse (mht. definitioner og klassifikationer). Der vil også blive pålagt sanktioner i tilfælde af en alvorlig forseelse.

▼M2

3. Denne afgørelse er med forbehold af ECB's beføjelse til at pålægge sanktioner i henhold til artikel 7 i forordning (EF) nr. 2533/98.

▼B

Artikel 3

Vurderingsfase og overtrædelsesprocedure

1. Forud for indledning af en overtrædelsesprocedure i henhold til forordning (EF) nr. 2532/98 og forordning (EF) nr. 2157/1999 (ECB/1999/4):

▼M2

a) kan ECB eller den kompetente nationale centralbank, når den har registreret manglende overholdelse af indberetningskravene, give den pågældende rapporteringsenhed en advarsel, der oplyser om arten af den registrerede manglende overholdelse, og anbefale forbedrede foranstaltninger for at undgå gentagelse af den manglende overholdelse

▼B

b) ECB eller den kompetente nationale centralbank kan anmode den pågældende rapporteringsenhed om oplysninger angående den manglende overholdelse i henhold til artikel 2, stk. 2, i forordning (EF) nr. 2157/1999 (ECB/1999/4)

c) der skal gives den pågældende rapporteringsenhed lejlighed til at fremkomme med forklaring, hvis den mener, at den manglende overholdelse skyldtes omstændigheder uden for dens kontrol.

2. ECB eller den kompetente nationale centralbank kan indlede overtrædelsesprocedure i overensstemmelse med artikel 3 i forordning (EF) nr. 2532/98 og artikel 5 i forordning (EF) nr. 2157/1999 (ECB/1999/4). Der gælder tillige følgende regler:

a) overtrædelsesprocedure indledes uden nogen vurderingsfase i tilfælde af alvorlig forseelse

b) uden at det berører punkt a) indledes overtrædelsesprocedure, når den kompetente nationale centralbank i gentagne tilfælde har registreret manglende overholdelse, medmindre:

i) ECB eller den kompetente nationale centralbank finder, at der ikke bør indledes overtrædelsesprocedure, fordi et eller flere af de registrerede tilfælde af manglende overholdelse er uden for rapporteringsenhedens kontrol, eller

ii) den eventuelle bøde ville ligge under mindstegrænsen for pålæggelse af sanktioner.

3. Såfremt ECB eller den kompetente nationale centralbank indleder en overtrædelsesprocedure, skal denne procedure gennemføres i overensstemmelse med artikel 3 i forordning (EF) nr. 2532/98, herunder at ECB udsteder en skriftlig meddelelse og vedtager en begrundet beslutning.

Artikel 4

Pålæggelse af sanktioner

1. Sanktioner beregnes efter følgende to-trins procedure Først beregnes et grundbeløb, som afspejler kvantitative forhold. Derpå tages de i artikel 2, stk. 3, i forordning (EF) nr. 2532/98 angivne faktiske omstændigheder i betragtning, som kan få indflydelse på sanktionens faktiske beløbsstørrelse.

▼M2

2. I tilfælde af overtrædelser, der angår rettidighed, afhænger overtrædelsens alvorlighed af antallet af arbejdsdages eller -timers forsinkelse, målt i forhold til den nationale centralbanks frist.

▼B

3. I tilfælde af overtrædelser, der angår unøjagtighed og/eller begrebsmæssig overholdelse, afhænger overtrædelsens alvorlighed af fejlens størrelse. ECB tager ikke afrundingsfejl eller ubetydelige fejl i betragtning. For manglende begrebsmæssig overholdelse gælder desuden, at ordinære revisioner, dvs. ikke-systematiske revisioner af serier, der er indberettet inden for perioden (måned eller kvartal) efter den første indberetning, ikke betragtes som manglende begrebsmæssig overholdelse.

4. Artikel 7, stk. 4, i forordning (EF) nr. 2533/98 fastlægger de maksimale sanktioner, som ECB kan pålægge rapporteringsenhederne.

5. Såfremt en overtrædelse af statistiske indberetningskrav også medfører en overtrædelse af kravene om mindstereserver, pålægges ikke sanktioner for overtrædelsen af de statistiske indberetningskrav.

▼M2

Artikel 4a

Besvarelse af spørgsmål

Rapporteringsenheder skal besvare spørgsmål vedrørende mulige tilfælde af manglende overholdelse af statistiske rapporteringskrav inden for den tidsramme, som ECB eller den relevante nationale centralbank har fastsat.

▼B

Artikel 5

Afsluttende bestemmelse

Denne afgørelse træder i kraft den 1. september 2010. Den har virkning for referenceperioden december 2010 for månedlige og årlige indberetningskrav og det fjerde kvartal 2010 for kvartalsvise indberetningskrav.